Namuggala owa Buganda

Namuggala yali Kabaka w’Obwakabaka bwa Buganda, wakati wa 1741 ne 1750. Yali Kabaka wa Buganda ow’amakumi abiri mu abana (24). Ajjukirwa ng’omufuzi omwagalwa ennyo era ow’ekisa. Kaggwa, Apollo; Kalibala, Ernest B. (1934). The Customs of the Baganda. p. 35.

 Okutuuzibwa ku ntebe y’obwakabaka 
Ono yali mutabani w'Omulangira Musanje Golooba ow'okubiri . Maama we yali Nabulya Naluggwa ow'ekika ky'e Ndiga ng'ono ye yali owookubiri mu bakyala ba kitaawe . Yalinnya ku Nnamulondo nga mukulu we, Kabaka Mwanga I Sebanakitta, aseeredde (afudde) mu 1741. Yakuba Olubiri lwe e Nansana . 

 Obumulembe gwe 
Namugala yalamulira ebbanga ttono. Yali ayagala nnyo okufuna eby’amasanyu mu bulamu okusinga ensonga z’eggwanga. Katikkiro we yali Kagali ow’ekika ky’e Nvuma. Kagwa, S. A. (1927). Ekitabo kya ba Ssekabaka be Buganda. Columbia University Press.

Abamu ku bakulu abaaweereza mu kiseera ky’obukulembeze  bwe kuliko; Kaggwa, Sir Apollo K, Basekabaka be’Buganda [translated by MM Semakula Kiwanuka]. Nairobi: East African Publishing House, 1971.
Erinnya Ekifo Okuvvuunula Kagali Katikiro Katikkiro Lubinga Kasujju Gavana wa Busujju Kambugu Kangaawo Gavana wa Bulemezi Mugwanya Mugema Gavana wa Busiro Kabale Kitunzi Gavana wa Gomba Butekkanya Katambala Gavana wa Butambala
Okugaana kwe n’obukakanyavu bwe okuwuliriza okusaba kwa muganda we Omulangira Kyabaggu okutta Dibbongo kyakuma omuliro mu butakkaanya wakati w’ababiri bano okukkakkana ng’avudde ku Nnamulondo. Kiwanuka, M. S. (1972). A History of Buganda from the Foundation of the Kingdom to 1900. Holmes & Meier Pub.

 Obulamu bwe obw’obufumbo 
Ky'awandiikibwa nti yawasa abakyala mukaaga (6): 

 Naabakyaala Basuuta, Kaddulubaale, muwala Masembe, ow’ekika ky’e Nsenene
 Najjuka, muwala wa Gunju, ow’ekika kya Butiko
 Nakangu muwala wa Kagenda, ow'ekika kya Mamba
 Nalubowa muwala wa Seggiriinya, ow’ekika ky’Engo.
 Nalunga muwala wa Terwewalwa ow'ekika ky'e Nvuma.
 Nawaguma muwala wa Kisuule ow'ekika ky'e Njovu

 Ensonga endala 
Ky'awandiikibwa nti yazaala abaana basatu ab’obulenzi:

 Omulangira Kateregga, nga nnyina yali Basuuta
 Omulangira Ngabo, nga nnyina yali Najjuka
 Omulangira Kiboli, nga nnyina yali Nawaguma

 Emyaka gye egy'oluvannyuma 

Kabaka Namuggala yalekulira Nnamulondo nga agirekera muto we, Kyabaggu Kabinuli mu mwaka gwa 1750. Yaseerera (yafa) oluvannyuma lw’okugwa mu butanwa ku lusozi Nalubugo, oluvannyuma lw’okulekulira . Yaterekebwa (yaziikibwa) e Muyomba mu Busiro. https://web.archive.org/web/20130615070042/http://www.buganda.com/kings.htm

 Engeri Bakabaka gye bazze b'eddiringana 

 Laba ne 

 Kabaka wa Buganda
 Nansana

 Ebijuliziddwa 

 Ebijuliziddwa w'abweru wa Wikipedia 

 Olukalala lwa Bassekabaka ba Buganda Kyaterekebwa